stanford-oval/wikipedia huggingface dataset:
מבצע מכירות
סוגי מבצעים טיפוסיים > מבצעי "קנה A וקבל B בהנחה, הזול מבין השניים"

מבצע זה הוא גרסה אחרת למבצע הקודם. הלקוח יכול לבחור את הפריטים שהוא רוצה מתוך קבוצה סגורה של פריטים. למשל, ניתן לקנות ספר אחד ולקבל את השני בחצי המחיר. ברור כי נדיר יהיה למצוא מישהו שמעוניין לקנות שני ספרים זהים; לרוב לקוח ירצה לקנות שני ספרים שונים. המגבלה "הזול מבין השניים" היא מאפשרת לספק לשלוט בגובה ההנחה. אם למשל לקוח קונה ספר ב-50 ש"ח וקונה את השני בחצי המחיר, אך בוחר בספר שערכו 300 ש"ח, הרי ששילם 50+150=200 ש"ח עבור ספרים שערכם 350 ש"ח; זוהי הנחה ניכרת. ההגבלה באה למנוע מצב זה ולכן ברגע שמחיר הפריטים הנמכרים אינו אחיד, ההגבלה הכרחית.
הנוסחה לחישוב גובה ההנחה הוא:
x=100*(1-{\frac {Max(A,B)+Min(A,B)*(1-{\frac {h}{100}})}{A+B}})
A - מחיר מוצר אחד
B - מחיר מוצר שני
h - הנחה באחוזים על המוצר השני
x - הנחה של כלל העסקה באחוזים.
דוגמה מספרית:
ספר A עולה 100 ש"ח
ספר B עולה 200 ש"ח
הנחה h על המוצר השני של 50%.
החישוב הוא:
x=100*(1-{\frac {Max(100,200)+Min(100,200)*(1-{\frac {50}{100}})}{100+200}})=100*(1-{\frac {200+100*(1-{\frac {1}{2}})}{300}})=100*(1-{\frac {250}{300}})=100*(1-0.833)=16.6\%
המחיר שישולם עבור העסקה הוא:
200+100*50\%=250
דוגמה של שני מוצרים זהים במחירם:
ספר A עולה 150 ש"ח
ספר B עולה 150 ש"ח
הנחה h על המוצר השני של 50%.
החישוב הוא:
x=100*(1-{\frac {Max(150,150)+Min(150,150)*(1-{\frac {50}{100}})}{150+150}})=100*(1-{\frac {150+150*(1-{\frac {1}{2}})}{300}})=100*(1-{\frac {225}{300}})=100*(1-0.75)=25\%
המחיר שישולם עבור העסקה הוא:
150+150*50\%=225
אם כך, על מנת למקסם את ההנחה המתקבלת ממבצע זה, על הצרכן לבחור מוצרים שמחירם קרוב ככל האפשר. בחירה לא טובה של מוצרים יכולה להפוך את המבצע ללא אטרקטיבי. כאשר הצרכן קונה יותר מזוג מוצרים אחד המשתתף במבצע, אופן סידור ה"זוגות" של המוצרים, יכול להשפיע על המחיר הסופי שישלם. סידור של זוגות בעלי מחיר קרוב ככל האפשר ימקסם את ההנחה. התוכנה שבקופה יכולה להיות "הוגנת" בכך שתחשב ותמקסם את ההנחה בתום הקניה. על מנת לעשות זאת היא תבצע מיון של הפריטים לפי סדר עולה או יורד, ורק אחר כך תחלק אותם לזוגות. לא כל הקופות עושות זאת. רוב התוכנות של הקופות המקובלות בישראל מחשבות את ההנחות תוך כדי קניה, ברגע הראשון שבו נוצר התנאי שמעניק הנחה, שכן לשיטה זו יש את היתרון שהצרכן רואה את המחיר האמיתי של סל הקניות תוך כדי הקניה. הוא רואה את האקטיבציה של ההנחות במהלך העברת המוצרים ואינו צריך להמתין לפעולה של "סיום קניה" על מנת לראות אם אכן קיבל את כל ההנחות שהיה אמור לקבל. עם זאת, בקופות אלו, סדר העברת המוצרים עלול להיות זה שקובע את הזוגות. יכול להיות מקרה אבסורדי, שבו שני לקוחות שקנו בדיוק את אותם מוצרים (ארבעה פריטים ומעלה), משלמים מחיר שונה רק בגלל שהגישו את המוצרים לתשלום בקופה בסדר שונה. האלגוריתם הנכון מנקודת המבט של הצרכן היא "לעזור" לקופה ולהגיש את הפריטים לקופה בסדר ממויין לפי מחיר (אין חשיבות אם הסדר עולה או יורד).
סוגי מבצעים טיפוסיים > מבצעי תשלומים

ביצוע מכירה בתשלומים היא הליך מקובל במקומות רבים, שלרוב אינו נחשב כמבצע מכירות. אך קיימים מקרים בהם הסדר התשלומים יוצא דופן, ומטרתו להקל על הלקוחות לשלם סכום גבוה עבור המוצר. דוגמה לכך היא הסדרי תשלומים ארוכים שמציעות רשתות השיווק בתקופת טרום החגים. לעיתים מבצע תשלומים יכול להיות עיקר העניין במכירה, למשל בתחום הרכב: רכישת רכב חדש דורשת השקעה כספית ניכרת, ופריסת תשלומים על פני תקופה ארוכה, יכולה לגרום ללקוחות שלא היה באפשרותם לקנות רכב חדש, לשקול זאת.
מבצעי תשלומים יכולים להיות מגוונים. דוגמה למבצע תשלומים יצירתי היא עסקאות מכירת רכב שבהן הלקוח משלם סכום התחלתי, משלם תשלום חודשי קטן במשך תקופה ארוכה, וסכום נוסף בתום התקופה. האטרקטיביות במבצע היא שניתנת ללקוח האפשרות שלא לשלם את הסכום האחרון לקראת סוף התקופה, ולהחזיר את הרכב, כאשר זה מהווה תשלום ראשון לעסקת רכב חדשה. כך הלקוח נוסע ברכב חדש, אך הוציא סכום קטן יחסית, ובסוף התהליך הרכב אינו נשאר ברשותו אלא הוא קונה במקומו רכב חדש. גם הספק מרוויח בעסקה כזו, שכן כל הוצאות המימון מוטלות על הלקוח, ובנוסף הוא הופך ללקוח חוזר בשל השימוש במבצע.
מבצעי קופה

מבצע קופה מוצע לרוב על ידי הקופאי ללקוח לאחר שהוא מגיע לשלם על המוצרים שרכש בקופה. מטרת המבצע מצד הספק היא לבצע מכירה נוספת, ספונטנית בדרך כלל, של מוצר שהלקוח לא התכוון לקנות אותו מלכתחילה. כך, גם אם הרווח במבצע אינו גדול, עדיין נוצר רווח נוסף ומיקסום יכולת המכירה ללקוח. מבצעי הקופה מורכבים לרוב ממוצרים שכיחים, שמרבית האנשים צריכים, אך לרוב לא ילכו לחנות במיוחד עבורם. דוגמאות נפוצות הן סוללות, חומרי ניקוי, או טופסי הגרלה. המעמד שבו נמצא הלקוח כאשר מוצע לו מבצע הקופה, הוא שהוא נמצא ממילא בתהליך של קנייה, ולכן מופחת האלמנט הפסיכולוגי של ביצוע קנייה נוספת. בנוסף זמן ההחלטה הוא מהיר, ואין ללקוח שהות לבחון ולהשוות; ההחלטה מתבצעת על סמך אינטואיציה.
למבצעי קופה יש חשיבות גדולה כאשר מדובר במכירה ללקוחות מזדמנים בלתי חוזרים. דוגמה למכירה מסוג זה היא המכירות בחנויות הדיוטי פרי שבשדות תעופה. הלקוח מגיע לחנות מסוג זה, אגב טיסה, ומלבד ציבור קטן הטס לעיתים קרובות רוב הלקוחות מוגדרים כלקוחות מזדמנים, וכל מכירה נוספת היא רווח עבור החנות. מבצעי קופה אלו יכולים להגיע כמוצר, או כתלוש הנחה מוגבל בזמן, השולח את הלקוח בחזרה אל החנות, וזאת לאחר שכבר קנה את כל הדרוש לו.
מבצעי קופה, שמטרתם למקסם רווח מלקוחות מזדמנים, לא מפורסמים ברבים, אלא מגיעים כהפתעה ללקוח עם סיום הקנייה. זאת על מנת למנוע מהלקוח את האפשרות לתכנן את קניותיו בהתחשב במבצע הקופה.
משמעות כלכלית של מבצעים נפוצים

| סוג המבצע | אחוז הנחה בפועל | יתרונות | חסרונות |
| --- | --- | --- | --- |
| הנחה של %X | %X | סוג המבצע הפשוט והנוח ביותר | אין |
| מבצע 1+1 | 50% | הנחה משמעותית | דורש קניה כמותית |
| קנה 1 קבל השני חינם (מתוך מבחר במחירים שונים) | עד 50% | הנחה משמעותית. ההנחה עולה ככל שמחירי שני המוצרים מתקרבים. | דורש קניה כמותית |
| מבצע 2+2 | 50% | הנחה משמעותית | דורש קניה כמותית. גרוע יותר ממבצע 1+1 |
| קנה 2 קבל השלישי חינם (2+1) | 33% | הנחה משמעותית | דורש קניה כמותית. |
| קנה 1 קבל השני ב-50% הנחה | 25% | ההנחה | דורש קניה כמותית. מבצע שעלול לבלבל. |
| קנה וקבל מתנה | תלוי במחיר המתנה באופן אופייני <25% | הטבה מסוימת אם המתנה נחוצה. | לא משמעותי אם המתנה אינה נחוצה. לעיתים מחיר המתנה מגולם חלקית במחיר המוצר. |
| הגדלת כמות ב-25% | 20% | קיימת הנחה | עלול לבלבל, שכן ההנחה בפועל קטנה מהתוספת |
| הגדלת כמות ב-50% | 33% | קיימת הנחה | עלול לבלבל, שכן ההנחה בפועל קטנה מהתוספת |
מועדוני לקוחות

אחת המטרות החשובות שיש לעסק, הוא להגיע לתזרים מזומנים קבוע. דרך נוחה לעשות זאת היא להפוך לקוחות ללקוחות קבועים. אחד האמצעים לשימור לקוחות, הוא לגרום ללקוח להרגיש רצוי על ידי מתן הטבות שונות ללקוח הקבוע. הדבר מתבצע על ידי "מועדון לקוחות", במסגרתו מקבל הלקוח הנחות ומבצעים שאינם מוצעים ללקוח המזדמן. ובכך מושגות מספר מטרות:
הלקוח יבחר להמשיך לקנות ב"עסק הבית" שלו, מאשר להיות לקוח מזדמן בעסק אחר.
הלקוח מזוהה על ידי העסק, וזה יכול לאסוף מידע אודות הרגלי הקנייה של הלקוח, ולפעול בהתאם למידע הנאסף. כך למשל, יכול העסק להבחין כי לקוח מסוים נעדר זמן ארוך יחסית, ולשלוח לו מתנה כלשהי, על מנת למשוך אותו בחזרה לעסק.
קיימים מספר מאפיינים טיפוסיים למועדון לקוחות:
הרשמה חינם - היתרון של סוג זה של מועדון לקוחות, הוא שסף הכניסה למועדון נמוך. זה כרוך בדרך כלל רק במילוי טופס. החיסרון הוא שרף הנאמנות נמוך יחסית לאפשרויות האחרות, שכן אפילו לקוח מזדמן יכול להירשם כחבר המועדון, מבלי שבאמת התכוון לחזור ולקנות בעסק.
הרשמה בתשלום - על מנת לפתות לקוח להוציא כסף על מנת להצטרף למועדון לקוחות, צריך העסק לתגמל את הלקוח באופן משמעותי, כך שההוצאה שהוציא הלקוח תחזור אליו בצורה של הנחה, וזאת תוך זמן סביר. הרעיון הוא שמכיוון שבוצע תשלום עבור החברות במועדון, הלקוח יתייחס למועדון באופן רציני יותר מאשר "מועדון חינם". כמו כן, יהיה ברצונו להחזיר את ההשקעה, וכך נגרמת שוב משיכה של הלקוח אל העסק. החיסרון הוא שחלק מהלקוחות שהיו מסכימים להירשם למועדון במצב של הרשמה בחינם, לא יירשמו, וכך העסק מאבד לקוחות קבועים פוטנציאליים.
מועדון המשולב בכרטיס אשראי - במועדון לקוחות מסוג זה, נוצרת הנאמנות על ידי העובדה שהלקוח מחזיק כרטיס אשראי שמשויך למועדון. כרטיס אשראי יוצר קישור חזק יותר למועדון מאשר חברות מועדון בחינם.
קופונים

קופון הוא שובר אשר מאפשר למחזיק בו להשתתף במבצע, שאינו פתוח לכלל הציבור. המבצע יכול להיות כל אחד מהמבצעים שהוזכרו עד כה. השימוש בקופונים מאפשר למלא את התנאים הבאים:
לקיים מבצע המוגבל לאוכלוסיית יעד ספציפית, המקבלת את קופון ההנחה.
להביא לקוחות, מתוך ההנחה שמי שקיבל קופון עם מבצע אטרקטיבי, ירגיש שאם לא ינצל אותו, יפסיד הזדמנות.
להגביל את הכמות המקסימלית של הפריטים המשתתפים במבצע, שכן כמות הקופונים שיצאו לשוק ידועה ומוגבלת.
להגביל את מספר הפעמים שיכול לקוח בודד לקבל את המבצע.
יש להבדיל בין הקופונים הללו, לבין הקופונים שניתן לקנות כיום באינטרנט, הנכנסים תחת הקטגוריה של "קניה קבוצתית".
קניה קבוצתית

"קניה קבוצתית" או קנייה חברתית היא שיטת קנייה בה מתאגדת קבוצה של קונים במטרה לקנות כמות גדולה ממוצר או שרות כלשהו, וכך להוריד את מחירו עבור כל אחד. לעיתים הקבוצה מתארגנת על ידי התאגדות של קונים, לעיתים על ידי הספק עצמו ולעיתים על ידי צד שלישי כלשהו. דוגמה להתארגנות קונים היא למשל ועד עובדים אשר משיג לחבריו עסקה מוצלחת. דוגמה להתאגדות על ידי ספק היא טיסות שכר, שמהוות מעין יצירה של קבוצה ומכירה של טיסה מוגדרת היטב לקבוצה זו.
דוגמה להתארגנות על ידי צד שלישי היא אתרי קופונים באינטרנט, אשר מתחייבים כלפי הספק ברכישה של כמות מינימלית, ואז מאגדים באמצעות האינטרנט קבוצה של קונים.
הקנייה הקבוצתית יכולה להיות אמתלה עבור ספק להוריד מחיר באופן נקודתי מבלי להוריד את מחיר המחירון של המוצר, דבר שיכול להביא להשלכות רבות לאורך זמן. כך למשל, מוכנים יבואני רכב בישראל, למכור מכוניות במכירה קבוצתית לוועדי עובדים גדולים, וכך למכור כמות גדולה של מכוניות; כל זאת ללא פגיעה במחיר המחירון, המשפיעה על מחירי המכוניות החדשות והמשומשות ועל היחסים בין היבואן לבין חברות הליסינג השונות.
מתנות, הגרלות ומשחקים

לעיתים מעוניין ספק לקיים מבצע מכירות, שאין בצידו משמעות כלכלית על המוצר עצמו. במקרה כזה הוא יכול לפנות למסלולים שמנסים לפתות את הלקוח באמצעות הטבות אחרות.
מתנות, הגרלות ומשחקים > מתנות

ההטבה הפשוטה ביותר היא מתן מתנה כלשהי. המתנות יכולות להיות קשורות או לא קשורות למוצר הבסיס. הן יכולות להיות פשוטות מאוד, כגון צעצוע ילדים בתוך שקית של חטיף, או בעלות ערך מוסף, כגון כיסוי למנגל גז עם קנייה של מכשיר המנגל. המתנה יכולה לשמש מטרה נלווית, של הצגת מוצר חדש המצורף כמתנה למוצר קיים ומוכר, למשל צירוף של אריזת סלט חדש כלשהו לאריזה של חומוס ותיקה ומוכרת.
בתרבות הברים בארצות הברית במאה ה-19 רוֹוֵחַ מבצע של הגשת ארוחה ללא תשלום ללקוחות שרכשו משקאות חריפים. רוב מוצרי המזון שהוגשו חינם היו בעלי תכולת מלח גבוהה (כגון האם, גבינות, קרקרים מלוחים וכדומה) ולפיכך מצמיאים, כך שבעקבות אכילתם הלקוחות הזמינו משקאות נוספים. "ארוחות החינם" הפכו סמל לשחיתות ובשנות ה-30 הביטוי "אין ארוחות חינם" ייצג את המלחמה בשחיתות ואת רוח כלכלת השוק.
מתנות, הגרלות ומשחקים > הגרלות

על מנת להגדיל את האטרקטיביות של המבצע, יכול הספק לבחור להעניק מתנה גדולה ויקרה מאוד. במקרה כזה לא ניתן לתת את המתנה לכולם, ויש לבצע הגרלה. בעבר, הגרלות נחשבו למקדם מכירות חזק וטוב, אך כיום הציבור שבע אכזבות מהגרלות עבר, ולכן מגיב להן באופן מתון הרבה יותר מאשר בעבר.
בצד הטכני של ההגרלה, מקובל היה בעבר לדרוש מהמשתתפים בהגרלה לשלוח לספק הוכחת קנייה כלשהי, כגון תווית המוצר. הדבר הפך את ניהול מבצעי ההגרלות למסובך ויקר. כיום, עם התפתחות טכנולוגיות התקשורת, מקובל לפרסם מספר טלפון ממוחשב, והלקוח נדרש להתקשר ולהירשם על ידי הקשה של מספר סידורי כלשהו או כל הוכחת קנייה אחרת. בהזדמנות זו מושמעים ללקוח מסרים פרסומיים נוספים. אופן זה של ביצוע הגרלה הוא זול באופן ניכר מהשיטה הקלאסית.
על פי חוקי מדינת ישראל, למשל, הגרלות ומשחקי מזל אסורים. אך כאשר הם משמשים כקידום מכירות ולא כעניין המרכזי, יש אפשרות לקבל אישור ממשרד האוצר לקיום הגרלה כהליך נלווה לקידום מכירות. הגרלה חייבת להיות בפיקוח עורך דין או רואה חשבון, ולהיות הוגנת. הגרלה שאינה הוגנת מהווה עבירה על החוק.
מתנות, הגרלות ומשחקים > משחקים

ניתן "לעטוף" את ההגרלות במשחק הקשור למוצר, שמסתיר את מהות המבצע ואת סיכויי הזכייה שבו. דוגמאות למשחקים נפוצים:
איסוף פקקים ותוויות (היה מקובל בעיקר בשנות ה-80 וה-90)
כרטיסי גירוד
חידונים טלפוניים הקשורים למוצר ושניתן להשתתף בהם בכפוף לקנייה ובסופם הגרלה
משחקים נושאי פרסים באינטרנט שבסופם הגרלה
תנאים והגבלות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
השפעות המבצעים לאורך זמן

משמעות המבצע בדרך כלל היא הורדה במחיר, בצורה כזו או אחרת. הצרכן מקבל בקלות הורדות במחיר, אך קשה יותר לקבל העלאה של המחיר חזרה לרמתו הקודמת[דרוש מקור]. דבר זה יכול לפגוע במכירות בתום המבצע. מבצעים מבוססי כמות יכולים לגרום לצרכן לצבירת מלאי, דבר שישפיע עוד על כמות המכירות בתום המבצע. השפעה נוספת יכולה להיות לתדמית המוצר, אשר מתקבל אצל הצרכנים כמוצר זול. במקרה כזה, ההשפעה השלילית עלולה להמשך לאורך זמן, שכן בהיעדר מבצע, ייתכן שהצרכן יבחר לרכוש מוצר מתחרה, שלא היה במבצע, ושעל כן תדמיתו גבוהה יותר.
לעיתים מנסה הספק לנצל חסרונות אלו לטובתו. למשל, לפני העלאת מחירו של מוצר הוא ימכור אותו במבצע כזה או אחר. וינצל את המבצע גם כדי לבלבל אצל הצרכן את תחושת המחיר שהוא מוכן לשלם על המוצר[דרוש מקור].
אחיזת עיניים

לעיתים מקיימים ספקים שונים מבצעים, שמהווים אחיזת עיניים, שמטרתה להביא לקוח, אך לבצע בסופו של דבר מכירה רגילה. דוגמה נפוצה היא פרסומים של מבצעים בסגנון "עד 80% הנחה". העוקץ טמון במילה "עד". בגלל חוק אמת בפרסום חייב אמנם הספק להחזיק מספר פריטים בהנחה האמורה, אך שאר הפריטים יהיו בהנחה קטנה או ללא הנחה כלל.
דוגמה אחרת, הנפוצה בעיקר בתחום התיירות, היא פרסום של מבצעים מדהימים, אך כאשר הלקוח מתקשר על מנת לרכוש את המבצע, הוא מתבשר על כך שהמלאי אזל והספק מנסה למכור ללקוח עסקה אחרת.
שיטה אחרת היא הצגת מחירים גבוהים על המוצרים ומתן הנחה תמידית, כך שהקונה אינו יודע מה המחיר המקובל. על פרקטיקה זאת כתבה השופטת יעל וילנר:
הערות שוליים

↑  טל איתן, מבצע מיוחד: איך להציע ללקוחות שלכם מבצעים שיעודדו אותם לקנות, באתר כאן עובדים בכיף, ‏2016-05-25
↑  ע"א 6930/19 עמית הרפז נ' נגב קרמיקה שיווק (1982) בע"מ, ניתן ב־6 בפברואר 2023
| --- | --- |
בקרת זהויות :  NLI: 987007565872305171  GND: 4176747-0  LCCN: sh85111796 
מבצע סוף עונה בחנות הבגדים "איוניר" בתל אביב, 1946
שלט על חלון ראווה של חנות ספרים המכריז על מבצע מכירות מבוסס מחיר - עד 80 אחוזי הנחה
קופון מהמאה ה-19, כנראה הקופון הראשון בעולם, המאפשר למחזיק בו לקבל תמורתו כוס קוקה-קולה בחינם
רמת ארבל

| --- | --- |
רמת ארבל
מחוז: הצפון
מועצה אזורית: הגליל התחתון
גובה ממוצע: ‎173‏ מטר
תאריך ייסוד: 2022
סוג יישוב: יישוב קהילתי

רמת ארבל או משמר הגליל הוא יישוב עתידי בגליל התחתון.
הקמת היישוב אושרה בהחלטת ממשלה ביולי 2002 ובעידוד המועצה המקומית, ואושרה שוב ב-2023, עם זאת כיום המגורים במקום אינם לפי החוק. המדינה בחנה את המיקום המתאים ביותר להקמת ישוב על קרקעות מדינה. התיישבו באופן לא חוקי מספר משפחות באזור מחלף מסד וכנגדם פעלה יחידת האכיפה הארצית של רשות מקרקעי ישראל אשר פינתה כבר מספר מבנים יבילים שהונחו באזור.
בנייה בלתי חוקית

שתי משפחות התיישבו בו ביולי 2022 בלי אישור המדינה במטרה ללחוץ על המדינה להקים את היישוב.
בכסלו תשפ"ג היישוב פונה ונבנה באותו יום מחדש. בניסן תשפ"ג שוב המקום נהרס כליל ונבנה מחדש. באלול תשפ"ג הוצאו צווי הריסה מנהליים ליישוב אך הם לא בוצעו. בניסן תשפ"ד חודשו צווי ההריסה, ועדיין לא בוצעו. כיום ישנם במקום כעשרה מבנים מבנייה קלה ומעץ ומתגוררות בהם שלוש משפחות.
ביולי 2023 נערכו "חגיגות השנה" להקמת היישוב. בין המשתתפים באירוע נמנו השרים איתמר בן גביר, אורית סטרוק, עמיחי שיקלי, יצחק וסרלאוף, אופיר סופר ועמיחי אליהו, וכן מספר רב של חברי כנסת, בהם אלמוג כהן, שמחה רוטמן ואלעזר שטרן. באוגוסט, היו כמה משפחות ביישוב שנתמכו על ידי נחלה.
לאחר מאבקים רבים פורסם כי נמצאה פשרה בנוגע לרמת ארבל. שר השיכון, יצחק גולדקנופף, הודיע בסוף 2024 למזכיר הממשלה יוסי פוקס, כי תושבי המקום, הממוקם על שטחים פרטיים, הסכימו להתפנות מרצון לשטחי אדמות המדינה הסמוכות עד להקמת יישוב קבע במקום.
קרקעות בסביבת המקום נמכרו במאות אלפי שקלים בטענה שיהיו חלק מהיישוב העתידי. ניצן פלג, ראש המועצה האזורית גליל תחתון אמר שהבנייה מעלה את מחירי הקרקעות ועושה נזק להתיישבות.
הליך התכנון

מספר יהודים רכשו קרקע במטרה להקים עליה יישוב יהודי. על פי התכנית הראשונית ביקשו בעלי הקרקע, בהובלת עו"ד דוד קירשנבום, להגיש הצעה לפיה יבנו ביישוב 1,600 יחידות דיור. בעקבות התנגדויות שונות אישרה הוועדה המחוזית תוכנית בת 500 יחידות דיור. לפי התכנון היו אמורות להיבנות במקום 500 יחידות דיור. במרץ 2013 המועצה הארצית לתכנון קבעה שיש לאשר בממשלה את התכנית. ב-2 ביולי 2023 החליטה ממשלת ישראל על ביצוע עבודות מטה לצורך הקמת יישוב חדש באזור רמת ארבל. המועצה האזורית הודיעה שתהיה אכיפה נחושה נגד התיישבות לא חוקית הסמוכה למחלף מסד. באוגוסט 2023 החליטה ועדת השמות הממשלתית לקרוא למקום משמר הגליל.
הערות שוליים

↑  יוסף רוסו, היום מתחילה תפנית בגליל ואתם רוצים להיות חלק מזה, באתר ערוץ 7, 21 ביולי 2022
↑  '"`UNIQ--nowiki-00000001-QINU`"' יאיר קראוס,'"`UNIQ--nowiki-00000002-QINU`"'‏בצפון סוף-סוף אוכפים עבירות בנייה – נגד יהודים, בעיתון מקור ראשון, 18 בספטמבר 2022
↑  הקמת הישוב רמת ארבל, באתר www.glt.org.il
↑  יוסף רוסו, היום מתחילה תפנית בגליל ואתם רוצים להיות חלק מזה, באתר ערוץ 7, 21 ביולי 2022
↑  '"`UNIQ--nowiki-00000005-QINU`"' יאיר קראוס,'"`UNIQ--nowiki-00000006-QINU`"'‏בצפון סוף-סוף אוכפים עבירות בנייה – נגד יהודים, בעיתון מקור ראשון, 18 בספטמבר 2022
↑  אלי אשכנזי‏, מאחז בגליל: שרים בממשלה ישתתפו בחגיגות שנה ליישוב לא חוקי, באתר וואלה, 31 ביולי 2023
↑  אוריה קשת, "כל יהודי בכל מקום בעולם צריך לבוא לגליל": היישוב רמת ארבל חוגג שנתיים, באתר i24news, ‏15 באוגוסט 2024
↑    אביגיל זית, ‏הפשרה ברמת ארבל: התושבים יתפנו מרצון עד להקמת יישוב הקבע, בעיתון מקור ראשון, 17 בדצמבר 2024
↑   קים לגזיאל, למה הגיעה תנועת ההתנחלויות לגליל, ומי גוזר קופון על בוננזת הנדל"ן?, באתר TheMarker‏, 28 בפברואר 2025
↑  תוכנית בצפיפות גבוהה של היישוב ברמת ארבל עם 1,600 יחידות דיור(הקישור אינו פעיל, 1.3.2025), באתר משרד האדריכלות אורבך הלוי.
↑  דליה טל,'"`UNIQ--nowiki-0000000F-QINU`"'‏החברה להגנת הטבע: נפנה לביהמ"ש אם תאושר הקמת היישוב רמת ארבל, באתר גלובס, 18 בפברואר 2007
↑  הקמת היישוב רמת ארבל, באתר המועצה האזורית הגליל התחתון
↑  פרוטקול ועדת השמות הממשלתית מישיבתה בי"ד אלול תשפ"ג, 31 אוגוסט 2023
דוכס יורק

ערך זה עוסק בתואר אצולה בריטי. אם התכוונתם למשמעות אחרת, ראו .
| --- | --- |


 איוש נוכחי:  הנסיך אנדרו
 תאריך כניסה לתפקיד:  1986
 תחום שיפוט:  הממלכה המאוחדת
 איוש ראשון:  הדוכס אדמונד מלאנגלי
 www.thedukeofyork.org
 
דוכס יוֹרְק (באנגלית: Duke of York) הוא תואר אצולה בבריטניה. התואר מוענק מאז 1385, בדרך כלל לבן השני של הריבון הבריטי. תואר האצולה הסקוטי המקביל היה דוכס אולבני, וב-3 מקרים במהלך המאה ה-18, בעקבות חוקי האיחוד של 1707 ואיחודן של אנגליה וסקוטלנד תחת כתר אחד, הוענק התואר "דוכס יורק ואולבני".
ראשון הדוכסים מיורק היה אדמונד מלאנגלי, דוכס יורק, בנו הרביעי של המלך אדוארד השלישי שהעביר את התואר בירושה לבנו אדוארד, שנהרג בקרב אז'נקור. ממנו עבר התואר לאחיינו של אדוארד, ריצ'רד, וממנו לבנו אדוארד הרביעי, שתפס את המלוכה כנציג בית יורק במה שנקרא לימים מלחמות השושנים.
מאז 1474, בה הוענק התואר בפעם השנייה, אף אחד משבעת הדוכסים שהחזיקו בתואר לא העביר אותו ליורשיו. פעם אחת מת הדוכס ללא בנים, וחמש פעמים הפך הדוכס למלך. משנת 1986 נושא הנסיך אנדרו, בנה השני של המלכה אליזבת השנייה, בתואר הדוכס מיורק. מאחר שלאנדרו אין בנים (אלא רק בנות) הוא לא יוריש את הדוכסות, ובמותו התואר יחזור לכתר.
מקומות רבים נקראו על-שם דוכסי יורק השונים, ביניהם העיר ניו יורק שנקראה על שמו של ג'יימס סטוארט, בנו השני של צ'ארלס הראשון שלימים מלך בשם המלכותי ג'יימס השני.
אשתו של הדוכס מיורק נושאת בתואר דוכסית יורק.
דוכסי יורק > יצירה ראשונה (1415-1385, 1461-1425)

| שם   (שנים כדוכס מיורק) | דיוקן | תאריך לידה   (יחוסו) | נישואים וצאצאים | תאריך פטירה |
| --- | --- | --- | --- | --- |
| אדמונד מלאנגלי   (1402-1385) |  | 5 ביוני 1341   בנם הרביעי שהגיע לבגרות של אדוארד השלישי ופיליפה מאנו. |  איזבלה מקסטיליה   (נישאו ב-1372, 3 ילדים)  ג'ואן הולנד   (לא נולדו ילדים) | 1 באוגוסט 1402   בגיל 61 |
| אדוארד מנוריץ'   (1415-1402) |  | 1373   בנם של אדוארד מלאנגלי ושל איזבלה מקסטיליה | פיליפה דה מוהון   (לא נולדו ילדים) | 25 באוקטובר 1415   נהרג בקרב אז'נקור   בגיל 42 |
| ריצ'רד פלנטג'נט   (1460-1425) |  | 21 בספטמבר 1411   אחיינו של אדוארד מנוריץ' ובנם של ריצ'רד מקוניסברו, רוזן קיימברידג' השלישי ואן דה מורטימר | ססילי נוויל   (נישאו ב-1437, 13 ילדים) | 30 בדצמבר 1460   בגיל 49 |
| אדוארד פלנטג'נט   (1461-1460) |  | 28 באפריל 1442   בנם של ריצ'רד פלנטג'נט ושל ססילי נוויל | אליזבת וודוויל   (נישאו ב-1464, 10 ילדים) | 9 באפריל 1483   בגיל 40 |
אדוארד פלנטג'נט עלה לכס המלוכה ב-1461 כאדוארד הרביעי והתואר התמזג עם הכתר.
דוכסי יורק > יצירה שנייה (1474)

| שם   (שנים כדוכס מיורק) | דיוקן | תאריך לידה   (יחוסו) | נישואים וצאצאים | תאריך פטירה |
| --- | --- | --- | --- | --- |
| ריצ'רד משרוסברי   (1483-1474) |  | 17 באוגוסט 1473   בנם השני של אדוארד הרביעי ואליזבת וודוויל | אן דה מוובריי   (נישאו ב-1478, לא נולדו ילדים) | נעלם במצודת לונדון יחד עם אחיו הבכור (הנסיכים במצודה) |
ריצ'רד משרוסברי נעלם ללא צאצאים ידועים והתואר נכחד.
דוכסי יורק > יצירה שלישית (1494)

| שם   (שנים כדוכס מיורק) | דיוקן | תאריך לידה   (יחוסו) | נישואים וצאצאים | תאריך פטירה |
| --- | --- | --- | --- | --- |
| הנרי טיודור   (1509-1494) |  | 28 ביוני 1491   בנם של הנרי השביעי ואליזבת מיורק |  קתרין מאראגון   (נישאו ב-1509, נישואים בוטלו ב-1533, בת אחת ותינוק שנפטר לאחר לידתו)  אן בולין   (נישאו ב-1533, הוצאה להורג ב-1536, בת אחת)  ג'יין סימור, נישאו ב-1536, נפטרה ב-1537, בן אחד)  אן מקלווה   (נישאו ב-1540, נישואים בוטלו ב-1540, לא נולדו ילדים)  קתרין הווארד   (נישאו ב-1540, הוצאה להורג ב-1541, לא נולדו ילדים)  קתרין פאר   (נישאו ב-1543, לא נולדו ילדים) | 28 בינואר 1547   בגיל 55 |
הנרי טיודור עלה לכס המלוכה ב-1509 כהנרי השמיני והתואר התמזג עם הכתר.
דוכסי יורק > יצירה רביעית (1605)

| שם   (שנים כדוכס מיורק) | דיוקן | תאריך לידה   (יחוסו) | נישואים וצאצאים | תאריך פטירה |
| --- | --- | --- | --- | --- |
| צ'ארלס סטיוארט (1625-1605) |  | 19 בנובמבר 1600   בנם של ג'יימס הראשון ואן, נסיכת דנמרק | הנרייט מארי, נסיכת צרפת   (נישאו ב-1625, 9 ילדים) | 30 בינואר 1649   בגיל 48 |
צ'ארלס סטיוארט עלה לכס המלוכה ב-1625 כצ'ארלס הראשון והתואר התמזג עם הכתר.
דוכסי יורק > יצירה חמישית (1644/1633)

התואר ניתן לג'יימס עם לידתו והוא היה לדוכס יורק באופן רשמי ב-1644.
| שם   (שנים כדוכס מיורק) | דיוקן | תאריך לידה   (יחוסו) | נישואים וצאצאים | תאריך פטירה |
| --- | --- | --- | --- | --- |
| ג'יימס סטיוארט   (1685-1644/1633) |  | 14 באוקטובר 1633   בנם של צ'ארלס הראשון ושל הנרייט מארי, נסיכת צרפת |  אן הייד   (נישאו ב-1660, 8 ילדים)  מרי ממודנה   (נישאו ב-1673, 7 ילדים) | 16 בספטמבר 1701   בגיל 67 |
ג'יימס סטיוארט עלה לכס המלוכה ב-1685 כג'יימס השני והתואר התמזג עם הכתר.
דוכסי יורק > יצירה שישית (1892)

| שם   (שנים כדוכס מיורק) | דיוקן | תאריך לידה   (יחוסו) | נישואים וצאצאים | תאריך פטירה |
| --- | --- | --- | --- | --- |
| ג'ורג' פרדריק ארנסט אלברט   מבית סקסה-קובורג-גותה   (1910-1892) |  | 3 ביוני 1865   בנם של אדוארד השביעי ואלכסנדרה, נסיכת דנמרק | מרי מטק   (נישאו ב-1893, 6 ילדים) | 20 בינואר 1936   בגיל 70 |
ג'ורג' עלה לכס המלוכה ב-1910 כג'ורג' החמישי והתואר התמזג עם הכתר.
דוכסי יורק > יצירה שביעית (1920)

| שם   (שנים כדוכס מיורק) | דיוקן | תאריך לידה   (יחוסו) | נישואים וצאצאים | תאריך פטירה |
| --- | --- | --- | --- | --- |
| הנסיך אלברט   (1936-1920) |  | 14 בדצמבר 1895   בנם של ג'ורג' החמישי ומרי מטק | אליזבת בווס-ליון   (נישאו ב-1923, 2 בנות) | 6 בפברואר 1952   בגיל 56 |
הנסיך אלברט עלה לכס המלוכה ב-1936 כג'ורג' השישי והתואר התמזג עם הכתר.
דוכסי יורק > יצירה שמינית (1986)

| שם   (שנים כדוכס מיורק) | דיוקן | תאריך לידה   (יחוסו) | נישואים וצאצאים | גיל |
| --- | --- | --- | --- | --- |
| הנסיך אנדרו   (1986-) |  | 19 בפברואר 1960   בנם של אליזבת השנייה והנסיך פיליפ | שרה פרגוסון   (נישאו ב-1986, התגרשו ב-1996, 2 בנות) | 65 שנים ו-10 ימים |
ראו גם

רוזן יורק
ספרטק קוסטרומה

משחק ליגה: ספרטק קוסטרומה מול נפטיאניק יארוסלבל, אצטדיון "אטלנט", ספטמבר 2001
מועדון הכדורגל ספרטק קוסטרומה (ברוסית: Футбольный клуб «Спартак» Кострома) הוא מועדון כדורגל רוסי, המייצג את העיר קוסטרומה, בירת מחוז קוסטרומה שבמערב רוסיה.
הישג השיא של הקבוצה הוא ההעפלה לשמינית גמר הגביע הסובייטי (1965) ושמינית גמר הגביע הרוסי (2005/06).
היסטוריה

הקבוצה הוקמה בנובמבר 1959 והתחרתה במסגרות המקצועניות תחילה בליגות הסובייטיות ולאחר מכן הרוסיות עד 2018, אז ירדה לליגה השלישית.
הקבוצה שיחקה בליגת המשנה הסובייטית בעונות 1981–1982 ומאז התמודדה בליגה השנייה, אזור מערב. בעונת 2012/2013 תוכנן מהלך של מיזוג הקבוצה עם דינמו קוסטרומה, אך זה לא יצא לפועל.
בשנת 2018 ירדה לליגה החובבנית, הרביעית בחשיבותה ברוסיה.
שחקנים נודעים

ברית המועצות גאורגי יארצב
ברית המועצות ולדימיר פייזולין
ברית המועצות רינאט ביליאלטדינוב
ברית המועצות ארקדי קרסאבין
ברית המועצות סרגיי פריחודקו
ברית המועצות ג'מאל סילאגדזה
ברית המועצות דמיטרי אלכסנדריסקי
רוסיה דניס גלושאקוב
רוסיה אלדאר ניזאמוטדינוב
רוסיה יורי ירמאקוב
רוסיה ארטם יינין
רוסיה גלב פאנפלוב
רוסיה אלכסנדר שמארקו
רוסיה אלכסיי קוסונוגוב
רוסיה מלחאז פורצ'חידזה
רוסיה אלברט אוסקולקוב
רוסיה ולדימיר קוליקוב
רוסיה דמיטרי ויאזמיקין
שנג'ואו 18

שנג'ואו 18 (בסינית: 神舟十八号, פיניין: Shénzhōu 18) היא טיסת חלל סינית ששוגרה ב- 25 באפריל 2024. החללית נשאה שלושה טייקונאוטים לתחנת החלל טיאנגונג, שם שהו עד ל-3 בנובמבר 2024.
המשימה כללה ביקור בתחנת החלל, פירוק חלליות מטען, פעילות חוץ-רכבית וביצוע מחקרים.
לפני השיגור, שימשה החללית כגיבוי חירום לשנג'ואו 17.
צוות

יֵה גוָאנְגְפֿוּ  - מפקד הצוות
לי קונג(אנ') - מהנדס טיסה
לי גואנגסו (אנ')- מפעיל מערכת